CELEX: 32012R0991
Language: bg
Date: 2012-10-25 00:00:00
Title: Регламент за изпълнение (ЕС) № 991/2012 на Комисията от 25 октомври 2012 година за разрешаване на цинков хидроксид хлорид монохидрат като фуражна добавка за всички животински видове  текст от значение за ЕИП

26.10.2012   
            
            
               BG
            
            
               Официален вестник на Европейския съюз
            
            
               L 297/18
            
         РЕГЛАМЕНТ ЗА ИЗПЪЛНЕНИЕ (ЕС) № 991/2012 НА КОМИСИЯТА
   от 25 октомври 2012 година
   за разрешаване на цинков хидроксид хлорид монохидрат като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животни подлежат на разрешаване, и се определят основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешаване на цинков хидроксид хлорид монохидрат. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на цинков хидроксид хлорид монохидрат като фуражна добавка за всички животински видове, която следва да бъде класифицирана в категорията „хранителни добавки“.
            
         
               (4)
            
            
               В становището си от 26 април 2012 г. (2) Европейският орган за безопасност на храните („Органът“) заключи, че при предложените условия на използване цинковият хидроксид хлорид монохидрат не се отразява неблагоприятно върху човешкото здраве, здравето на животните или околната среда и че използването му може да се счита за ефикасен източник на цинк за всички животински видове. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на цинковия хидроксид хлорид монохидрат показва, че са изпълнени условията за разрешителното, предвидени в член 5 от Регламент (ЕО) № 1831/2003. Поради това използването на посочения препарат следва да бъде разрешено съгласно посоченото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животни при спазване на определените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 октомври 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal 2012 г.; 10(5):2672.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  съдържание на елемента (Zn) в mg/kg пълноценен фураж със съдържание на влага 12 %
               
            
                  
                     Категория „хранителни добавки“. Функционална група: „смеси на елементи с микроконцентрация“
                  
               
            
                  3b609
               
               
                  —
               
               
                  Цинков хидроксид хлорид монохидрат
               
               
                  
                               
                           
                           
                              
                                 Характеристика на добавката
                              
                              
                                           
                                       
                                       
                                          химична формула: Zn5 (OH)8 Cl2 · (H2O);
                                       
                                    
                                           
                                       
                                       
                                          CAS номер: 12167-79-2;
                                       
                                    
                                           
                                       
                                       
                                          чистота: минимум 84 %;
                                       
                                    
                                           
                                       
                                       
                                          цинков оксид: максимум 9 %;
                                       
                                    
                                           
                                       
                                       
                                          съдържание на цинк: минимум 54 %;
                                       
                                    
                                           
                                       
                                       
                                          частици < 50 μm: под 1 %.
                                       
                                    
                        
                               
                           
                           
                              
                                 Метод за анализ
                                  (1)
                              
                              
                                           
                                       
                                       
                                          За идентифицирането на цинков хлорид хидроксид в кристално състояние във фуражната добавка:
                                          
                                                      —
                                                   
                                                   
                                                      дифракция на рентгеново лъчение (XRD).
                                                   
                                                
                                    
                                           
                                       
                                       
                                          За определянето на общия обем на цинк в добавката и премиксите:
                                          
                                                      —
                                                   
                                                   
                                                      EN 15510: атомноемисионна спектрометрия с индуктивно свързана плазма (ICP-AES), или
                                                   
                                                
                                                      —
                                                   
                                                   
                                                      CEN/TS 15621: атомноемисионна спектрометрия с индуктивно свързана плазма (ICP-AES) след разлагане под налягане.
                                                   
                                                
                                    
                                           
                                       
                                       
                                          За определянето на общия обем на цинк във фуражни суровини и комбинирани фуражи:
                                          
                                                      —
                                                   
                                                   
                                                      атомноабсорбционна спектрометрия (AAS), или
                                                   
                                                
                                                      —
                                                   
                                                   
                                                      EN 15510 или CEN/TS 15621.
                                                   
                                                
                                    
                        
               
                  Всички животински видове
               
               
                  —
               
               
                  —
               
               
                  Домашни любимци: 250 (общо)
                  Риби: 200 (общо)
                  Други видове: 150 (общо)
                  Пълноценни и допълващи млекозаместители: 200 (общо)
               
               
                  
                              1.
                           
                           
                              За безопасността на потребителите: да се използват средства за дихателна защита и да се носят предпазни очила и ръкавици по време на работа.
                           
                        
                              2.
                           
                           
                              Добавката се смесва с фуражите под формата на премикс.
                           
                        
               
                  15 ноември 2022 г.
               
            
         (1)  Подробна информация за методите на анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx